rejauldu/bengali-wikipedia huggingface dataset:
ভেটেনস্ক্যাপ্সফোরাম কোভিড-১৯ (বাংলা: "কোভিড-১৯ বিজ্ঞান ফোরাম") হল ৪০ জন সুইডীয় বিজ্ঞানী এবং চিকিৎসা পেশাদারদের একটি স্ব-সংগঠিত দল। এটি সুইডেনে কোভিড-১৯ মহামারি নিয়ন্ত্রণে সুইডীয় সরকারের পদ্ধতির সমালোচনা করে সুইডীয় এবং বিদেশী মিডিয়াতে সক্রিয় হয়েছিল, তাদের অবস্থান ছিল যে সরকারের ব্যবস্থাগুলি যথেষ্ট কঠোর না।  দলের বিশিষ্ট সদস্যদের মধ্যে রয়েছেন চলচ্চিত্র পরিচালক এবং প্রাক্তন চিকিৎসক লেনা আইনহর্ন এবং আণবিক জীববিজ্ঞান এবং রসায়নের অধ্যাপক ও রাজকীয় সুইডীয় বিজ্ঞান একাডেমির সদস্য অ্যান্ড্রু ইউইং।  সরকারের নীতির সমালোচনা করার পর ইউইং ঘৃণা সংবলিত মেইল পান।   আরো দেখুন    করোনা কমিশন   তথ্যসূত্র    বহিঃসংযোগ    https://vetcov19.se/    বিষয়শ্রেণী:২০২০-এ সুইডেনে প্রতিষ্ঠিত বিষয়শ্রেণী:সুইডেনে কোভিড-১৯ বৈশ্বিক মহামারি
শরাফত উদ্দিন আহমদ পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।   রাজনৈতিক জীবন  শরাফত উদ্দিন আহমদ ময়মনসিংহ-৪ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন। তিনি ময়মনসিংহ -৪ এর প্রতিনিধিত্বকারী পাকিস্তানের চতুর্থ জাতীয় পরিষদের সদস্যও ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫ বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
আল-ফারুক মসজিদ () হলো ভেগা আল্টা, পুয়ের্তো রিকোতে অবস্থিত একটি মসজিদ। এটি দ্বীপের সবচেয়ে বড় মসজিদ।   ইতিহাস    এই মসজিদটি ১৯৯২ সালে নির্মাণ করা হয় এবং এটি দ্বীপের দ্বিতীয় মসজিদ হিসেবে উদ্বোধন করা হয়।   স্থাপত্য    এটি পুয়ের্তো রিকোর বৃহত্তম মসজিদ। এতে ১,২০০ জন পুরুষ এবং ১২০ জন মহিলা উপাসনার জন্য স্থান রয়েছে।   আরও দেখুন        উত্তর আমেরিকার মসজিদের তালিকা    পুয়ের্তো রিকোতে ইসলাম   সূত্র      বাহ্যিক সংযোগ          বিষয়শ্রেণী:১৯৯২-এ পুয়ের্তো রিকোতে প্রতিষ্ঠিত বিষয়শ্রেণী:১৯৯২-এ সম্পন্ন মসজিদ বিষয়শ্রেণী:পুয়ের্তো রিকোর মসজিদ বিষয়শ্রেণী:ভেগা আল্টা, পুয়ের্তো রিকো
কন্যাশ্রী বিশ্ববিদ্যালয় কৃষ্ণনগরে অবস্থিত একটি সরকারি মহিলা বিশ্ববিদ্যালয়। পশ্চিমবঙ্গের নদিয়া জেলায় ২০২০ সালের ২ জানুয়ারি বিশ্ববিদ্যালয়টি প্রতিষ্ঠিত হয়। এই বিশ্ববিদ্যালয়ে মানবিক ও প্রাথমিক বিজ্ঞান বিষয়ক বিভিন্ন শাখায় শিক্ষা প্রদান করা হয়। এই বিশ্ববিদ্যালয়টি “কন্যাশ্রী ইউনিভার্সিটি” নামেও পরিচিত।   ইতিহাস  কৃষ্ণনগরে শুধুমাত্র মেয়েদের জন্য কন্যাশ্রী বিশ্ববিদ্যালয় তৈরির কথা প্রথম ঘোষণা করেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। তিনি কৃষ্ণনগর গভর্নমেন্ট কলেজের মাঠে ২০১৯ সালের ১০ জানুয়ারি এই বিশ্ববিদ্যালয়ের শিলান্যাস করেন। বিশ্ববিদ্যালয়টি ২০২০ সালের জানুয়ারি প্রতিষ্ঠিত হয় এবং নভেম্বর মাস থেকে অনলাইনে প্রথমবারের জন্য ভর্তি প্রক্রিয়াও শুরু হয়। ২০২০-২০২১ শিক্ষাবর্ষে কৃষ্ণনগর মহিলা কলেজে অস্থায়ী ভাবে পঠনপাঠন শুরু হয়।   শিক্ষা প্রাঙ্গণ  বিশ্ববিদ্যালয়ের শিক্ষা প্রাঙ্গণটি কৃষ্ণনগর শহরে কৃষ্ণনগর সরকারি কলেজে অবস্থিত। এখানে বাংলা, ইংরেজি শিক্ষা ও ইতিহাস বিভাগের দ্বারা দ্বারা যথাক্রমে বাংলা, ইংরেজি, শিক্ষা ও ইতিহাস বিষয়ে শিক্ষা ও এমএ ডিগ্রি প্রদান করা হয়।   সংস্থা ও প্রশাসন   শাসন  বিশ্ববিদ্যালয়টি প্রশাসনিক আধিকারিকদের একটি পর্ষদ দ্বারা পরিচালিত হয়। পর্ষদটি বিশ্ববিদ্যালয় ও এর অধিভুক্ত কলেজসমূহের কার্যক্রম ও বিশ্ববিদ্যালয়ের তহবিল পর্যবেক্ষণ করেন। মিতা বন্দ্যোপাধ্যায় বিশ্ববিদ্যালয়ে প্রথম ও বর্তমান উপাচার্য।   বিভাগ  বিশ্ববিদ্যালয় ৮ টি বিভাগ রয়েছে। বিভাগসমূহ - বাংলা বিভাগ, ইংরেজি বিভাগ, শিক্ষা বিভাগ, ইতিহাস বিভাগ, ভূগোল বিভাগ, আইন বিভাগ, খাদ্য ও পুষ্টি বিভাগ ও সমাজকর্ম বিভাগ।   তথ্যসূত্র    বহিঃসংযোগ   বিষয়শ্রেণী:নদিয়া জেলার বিশ্ববিদ্যালয় ও কলেজ বিষয়শ্রেণী:পশ্চিমবঙ্গের মহিলা বিশ্ববিদ্যালয় ও কলেজ বিষয়শ্রেণী:২০২০-এ পশ্চিমবঙ্গে প্রতিষ্ঠিত বিষয়শ্রেণী:২০২০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নদিয়া জেলা বিষয়শ্রেণী:২০২০-এ প্রতিষ্ঠিত বিশ্ববিদ্যালয় ও কলেজ
রিপারিয়ান প্লাজা হল ব্রিসবন, কুইন্সল্যান্ড, অস্ট্রেলিয়ার কেন্দ্রীয় ব্যবসায়িক জেলার মধ্যে অবস্থিত একটি ৫৩তম তলা বিশিষ্ট আকাশচুম্বী ভবন। ভবন এর কমুনিকেশন স্পায়ার এবং তার বাড়ির ছাদ থেকে ২০০ মিটার (৬৬০ ফুট) থেকে উচ্চতা ২৫০ মিটার (৮২০ ফুট) এ অবস্থান করেছে। চূড়া থেকে মাপা হলে এটি শহরের সবচেয়ে উচ্চতম ভবন এবং বাড়ির ছাদ থেকে মাপা হলে এটি  চতুর্থ উচ্চতম ভবন। এটি একটি মিশ্র ব্যবহারের জন্য ভবন, সাথে রয়েছে স্থল থেকে ১১টি গাড়ী পার্ক ব্যবস্থা, ২৫ বাণিজ্যিক মাত্রা এবং ১২টি আবাসিক মাত্রাতে মূলত ৫০টি পেন্থহাউজ এ্যাপার্টমেন্ট ঘর।  মিনারের উপরে হল একটি ৫০ মিটার (১৬০ ফুট) কমুনিকেশন স্পায়ার। বাণিজ্যিক ও আবাসিক বিভাগগুলির মধ্যে একটি সুইমিং পুল সহ একটি চিত্তবিনোদন কেন্দ্র ৩৯তম তলায় অবস্থিত। কার্পাক একটি স্ক্রুর ন্যায় পেঁচান বর্ধনের মাধ্যমে ব্যবহার করা হয়। ভবনটিতে ৩,৫০০ ম২ (৩৮,০০০ বর্গ ফুট) সর্বমোট একটি উন্মুক্ত প্লাজা এবং বিহার স্থান রয়েছে। উপরের প্লাজার স্তরের সিয়ানা বার ডাইনিং লাউঞ্জে উপস্থিত রয়েছে।  ভাড়াটেরা অফিস ভাড়াটেদের অন্তর্ভুক্ত করা হয়েছে উইলসন এইচটিএম এবং ল ফার্ম ক্লেটন ইউটিজেডকে। কেপিএমজি এর ব্রিসবেন অফিসে ভবনের ১৪ তম তলা থেকে ১৯ তলা পর্যন্ত দখল করেন। জন পিয়ার্স সাবেক প্রধান নির্বাহী কর্মকর্তা কালেকশন হাউস এর কাছাকাছি  "টপ পেন্থহাউস" এর জন্য $৬.৭ মিলিয়ন পরিশোধ করেন।  গ্যালারী  তথ্যসূত্র   বহিঃসংযোগ  Riparian Plaza official site Riparian Plaza apartments Riparian Plaza Structural Engineers Statement  বিষয়শ্রেণী:হ্যারি সিডলার ভবন বিষয়শ্রেণী:ব্রিসবেন কেন্দ্রীয় ব্যবসা জেলা বিষয়শ্রেণী:ব্রিসবেনের মধ্যে অ্যাপার্টমেন্ট ভবন বিষয়শ্রেণী:ব্রিসবেনের মধ্যে অফিস ভবন বিষয়শ্রেণী:২০০৫ সালে সম্পূর্ণ বাড়ি এবং কাঠামো বিষয়শ্রেণী:২০০ ও ২৪৯ মিটার মধ্যে আকাশচুম্বী বিষয়শ্রেণী:ব্রিসবেনের মধ্যে আকাশচুম্বী বিষয়শ্রেণী:ব্রিসবেনের ভবন ও স্থাপনা
রাষ্ট্রীয় জনতা দল (গণতান্ত্রিক) (ন্যাশনাল পিপলস পার্টি (ডেমোক্রেটিক)), ছিল ভারতের বিহারের একটি রাজনৈতিক দল। যখন পাঁচজন সংসদ সদস্যের একটি দল (তিনজন লোকসভা, দুজন রাজ্যসভা) রাষ্ট্রীয় জনতা দল ২০০১ থেকে বিচ্ছিন্ন হয়ে যায় তখন এই দলটি গঠিত হয়। আরজেডি(ডি) জাতীয় গণতান্ত্রিক জোটে যোগদান করে এবং আরজেডি(ডি) নেতা নাগমণি ২০০৩ সালে অটল বিহারী বাজপেয়ীর সরকারে মন্ত্রী হন। পরে একই বছর আরজেডি(ডি) ভারতীয় জনতা পার্টির সাথে একীভূত হয়।   তথ্যসূত্র   বিষয়শ্রেণী:২০০৩-এ ভারতে বিলুপ্ত বিষয়শ্রেণী:২০০৩-এ বিলুপ্ত রাজনৈতিক দল বিষয়শ্রেণী:২০০১-এ বিহারে প্রতিষ্ঠিত বিষয়শ্রেণী:২০০১-এ প্রতিষ্ঠিত রাজনৈতিক দল বিষয়শ্রেণী:বিহারের বিলুপ্ত রাজনৈতিক দল
পানুন কাশ্মীর হল কাশ্মীরী হিন্দু সম্প্রদায়ের মানুষদের একটি সংগঠন ৷ কাশ্মীরী ভাষায় এর অর্থ হল "আমাদের নিজেদের কাশ্মীর" ৷ ১৯৯০ সালে সন্ত্রাসবাদীদের দ্বারা প্রায় ৭ লক্ষাধিক কাশ্মীরী হিন্দু স্বভূমি থেকে বিতাড়িত হয়ে আশ্রয় নেন দিল্লী ও জম্মুর নানা অস্থায়ী শরনার্থী শিবিরে ৷ এরপরই তারা এই সংগঠনের ছত্রছায়ায় একত্রিত হন ৷   প্রস্তাবিত আবাস ভূমি  ১৯৯১ সালে প্রতিষ্ঠানটি একটি প্রস্তাব পাস করে দাবি করে:(ক) কাশ্মীরের উপত্যকায় কাশ্মীরি হিন্দুদের জন্য একটি আবাস ভূমি প্রতিষ্ঠা ঝালুমের পূর্ব ও উত্তর উপত্যকা যার অন্তর্ভুক্ত।  (খ) জীবন, স্বাধীনতা,মত প্রকাশের স্বাধীনতা, বিশ্বাস, সমতা এবং আইনের শাসনের অধিকার নিশ্চিত করার জন্য ভারতের সংবিধান এখানে অক্ষর ও আত্মায় প্রযোজ্য হবে।  (গ)আবাস ভূমিকে কেন্দ্রীয় প্রশাসনের অধীনে  রাখা হবে; এবং  (ঘ) যে সাতশত হাজার কাশ্মীরি হিন্দু, যাদের অতীতে কাশ্মীর থেকে বহিষ্কৃত করা হয়েছে এবং  যারা কাশ্মীরে সন্ত্রাসী সহিংসতার কারণে ছেড়ে চলে যাওয়ার জন্য বাধ্য হয়েছিল তাদের মধ্যে সকলেই ফিরে আসবে ।আর বসতি স্থাপন করবে। মর্যাদা এবং সম্মানের সাথে একটি ন্যায়সঙ্গত ভিত্তিতে আবাস ভূমিতে তারা বসতি স্থাপন করবে।  পানুন কাশ্মীরের সমর্থকরা কামনা করে কাশ্মীর উপত্যকার  বেশির ভাগ অংশ ও শ্রীনগর, অনন্তনাগ, সোপার, বারামুল্লা এবং আওয়ান্তিপোরা শহর কাশ্মীরি হিন্দু আবাস ভূমির অংশ হবে ।  সংগঠনটি দাবি করে যে এটি আসলে হিন্দু মাতৃভূমির সন্ধান করে না বরং এটি কাশ্মীরি পণ্ডিত যারা হিন্দু তাদের জন্য একটি মাতৃভূমি চায় এবং তারা তাদের প্রতিবেশীদের সাথে শান্তিপূর্ণভাবে বসবাস করার জন্য প্রস্তুত।  তথ্যসূত্র  বিষয়শ্রেণী:হিন্দুধর্ম বিষয়শ্রেণী:কাশ্মীর বিষয়শ্রেণী:এশিয়ায় জাতিগোষ্ঠী নিধন বিষয়শ্রেণী:ভারতের প্রস্তাবিত রাজ্য ও অঞ্চল বিষয়শ্রেণী:জোরপূর্বক অভিপ্রয়াণ বিষয়শ্রেণী:কাশ্মীর সমস্যা
স্টক কাংরি উত্তর-পশ্চিম ভারতের লাদাখ অঞ্চলে হিমালয় পর্বতশ্রেণীর সর্বোচ্চ পর্বতশৃঙ্গ। স্টক কাংরি পর্বতশৃঙ্গ লাদাখের হেমিস জাতীয় পার্কের স্টক নামের গ্রামে অবস্থিত। লাদাখের রাজধানী লেহ থেকে এর দূরত্ব ১৫ কিলোমিটার। অধিক উচ্চতা সত্ত্বেও স্টক কাংরি ট্রেকার এবং শৌখিন পর্বতারোহীদের কাছে বেশ জনপ্রিয়। অনেক পর্বতারোহী অধিক উচ্চতাবিশিষ্ট পর্বত আরোহণের প্রথম অভিজ্ঞতা হিসেবে স্টক কাংরি পর্বতশৃঙ্গে আরোহণ করে।  জুলাই এবং আগস্টের শেষে এই পর্বতশৃঙ্গের উপরের অংশ বরফাবৃত থাকে না, তাছাড়া বছরের অধিকাংশ সময়েই তা বরফে ঢাকা থাকে। সবচেয়ে নিকটতম পথে এই পর্বতশৃঙ্গে আরোহণের জন্য স্টক উপত্যকার পথ ব্যবহৃত হয়। স্টক গ্রামের কাছে এই উপত্যকার অধিকাংশ জায়গা ২০১০ সালের আগস্টের বন্যাতে প্লাবিত হয়, এটি ছিল ২০১০ দশকের মধ্যে সবচেয়ে ধ্বংসাত্মক বন্যা।  স্টক কাংরি পর্বতশৃঙ্গতে শীতকালে সর্বপ্রথম আরোহণ করে ব্রিকটন কলেজের একটি দল। এই দলে তিনজন সদস্য ছিল।  তথ্যসূত্র   আরো পড়ুন  Loram, C., 2004, Trekking in Ladakh (3rd Edition), India Trekking Guides, Trailblazer Publications, 304 p., .  বহিঃসংযোগ স্টক কাংরি ট্রেকিং  বিষয়শ্রেণী:জম্মু ও কাশ্মীরের পর্বত বিষয়শ্রেণী:লাদাখের ভূগোল
কাঞ্জনগড় ভারতের কেরালা রাজ্যের কাসারগড় জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে কানহানগড় শহরের জনসংখ্যা হল ৬৫,৪৯৯ জন। এর মধ্যে পুরুষ ৪৮% এবং নারী ৫২%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৪%। সারা ভারতের সাক্ষরতার হারের (৫৯.৫%) চাইতে কানহানগড়ের সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর বিষয়শ্রেণী:ভারতের বন্দরনগরী বিষয়শ্রেণী:ভারতের জনবহুল উপকূলীয় স্থান
নওঘর-মানিকপুর () ভারতের মহারাষ্ট্র রাজ্যের থানে জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে নওঘর-মানিকপুর শহরের জনসংখ্যা হল ১১৬,৭০০ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে নওঘর-মানিকপুর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর  sv:Navghar-Manikpur
অ্যামেলিয়া মে অ্যালকক (; জন্ম: ১১ এপ্রিল ২০০০) একজন অস্ট্রেলীয় অভিনেত্রী। তিনি ফক্সটেল চ্যানেলের আপরাইট (২০১৯-২০২২)-এ অভিনয়ের জন্য অস্ট্রেলিয়ান অ্যাকাডেমি অব সিনেমা অ্যান্ড টেলিভিশন আর্টস পুরস্কারের মনোনয়ন অর্জন করেন। তিনি এইচবিওর কাল্পনিক ধারাবাহিক হাউজ অব দ্য ড্রাগন (২০২২-বর্তমান)-এ র‍্যানিরা টারগেরিয়ান চরিত্রে অভিনয়ের মধ্য দিয়ে আন্তর্জাতিক অঙ্গনে পরিচিতি লাভ করেন।  অ্যালকম ২০১৮ সালের সেরা উদীয়মান তারকা হিসেবে ক্যাস্টিং গিল্ড অব অস্ট্রেলিয়া পুরস্কার লাভ করেন। এছাড়াও তিনি ফক্স শোকেসের নাট্যধর্মী ফাইটিং সিজন (২০১৮), নেটফ্লিক্সের পাইন গ্যাপ (২০১৮), স্ট্যানের দ্য গ্লোমিং (২০২০) এবং অপরাধ থ্রিলার রিকনিং (২০২০) টেলিভিশন ধারাবাহিকে অভিনয় করেন।  প্রারম্ভিক জীবন অ্যালকম ২০০০ সালের ১১ই এপ্রিল অস্ট্রেলিয়ার সিডনিতে জন্মগ্রহণ করেন ও বেড়ে ওঠেন। তার দুই ভাই রয়েছে। অ্যালকক বিদ্যালয়ে রেড রকিং হুড দিয়ে অভিনয় শুরু করেন। তিনি স্থানীয় নিউটাউন হাই স্কুলে অব দ্য পারফরমিং আর্টসে পড়াশোনা করেন, কিন্তু ২০১৮ সালে আপরাইট ধারাবাহিকে কাজ শুরু করার পর পড়াশোনা শেষ করতে পারেননি।  পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল  ২০১৮ ক্যাস্টিং গিল্ড অব অস্ট্রেলিয়া ২০১৮-এর উদীয়মান তারকা টেলিভিশন কর্মজীবন   ২০২০ এএসিটিএ পুরস্কার সেরা কৌতুকাভিনয় আপরাইট    তথ্যসূত্র  বহিঃসংযোগ         বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর অস্ট্রেলীয় অভিনেত্রী বিষয়শ্রেণী:অস্ট্রেলীয় চলচ্চিত্র অভিনেত্রী বিষয়শ্রেণী:অস্ট্রেলীয় টেলিভিশন অভিনেত্রী বিষয়শ্রেণী:ইংল্যান্ডে অস্ট্রেলীয় প্রবাসী বিষয়শ্রেণী:নিউটাউন হাই স্কুল অব দ্য পারফরমিং আর্টসের প্রাক্তন শিক্ষার্থী বিষয়শ্রেণী:যুক্তরাজ্যে অস্ট্রেলীয় প্রবাসী অভিনেত্রী বিষয়শ্রেণী:সিডনির অভিনেত্রী
মার্বেল হলো চুনাপাথরের রূপান্তরের ফলে সৃষ্ট এক ধরনের শিলা।  মার্বেল বলতে আরো বোঝানো হতে পারে: মার্বেল (খেলনা), সাধারণত কাচ, কাদামাটি, ইস্পাত বা অ্যাগেট থেকে তৈরি একটি ছোট গোলাকার খেলনা মার্বেল খেলা, এক ধরনের খেলা মার্বেল ভাষ্কর্য, মার্বেল থেকে ত্রিমাত্রিক আকৃতি তৈরির শিল্প উদাহরণস্বরূপ এলজিন মার্বেল   ব্যক্তি  এলিস মার্বেল (১৯১৩–১৯৯০), মার্কিন টেনিস খেলোয়াড়  ডেভিন মার্বেল (জন্ম ১৯৯২), মার্কিন বাস্কেটবল খেলোয়াড়  এলা এম এস মার্বেল (১৮৫০-১৯২৯), মার্কিন চিকিৎসক   স্থান   মার্বেল দ্বীপ মার্কিন যুক্তরাষ্ট্রে  মার্বেল, আরকানসাস  মার্বেল, কলোরাডো, একটি নগরী  মার্বেল, মিনেসোটা, একটি ছোট শহর  মার্বেল, উত্তর ক্যারোলিনা  মার্বেল, ওয়াশিংটন, একটি অসংগঠিত কমিউনিটি  মার্বেল, উইসকনসিন, ভূতের শহর  মার্বেল ঝর্ণা, জর্জিয়ার একটি প্রবাহ  মার্বেল টাউনশিপ (দ্ব্যর্থতা নিরসন)  মার্বেল শিশু জাদুঘর, রেলিগ, উত্তর ক্যারোলিনা  বই মার্বেলস, নাইজেল উইলিয়ামস (লেখক)-এর নাটক  মার্বেলস, পিনাটস কমিক স্ট্রিপের স্নুপির ভাইবোনদের অন্যতম  সঙ্গীত মার্বেল (ব্যান্ড), একটি জাপানি সঙ্গীত যুগল মার্বেলস (ব্যান্ড), স্টেরিওতে দ্য অ্যাপলস-এর রবার্ট স্নাইডারের একক সঙ্গীত প্রকল্প দ্য মার্বেলস (যুগল), একটি ১৯৬০-এর দশকের ইংরেজ রক যুগল  অ্যালবাম মার্বেল (ক্যাসিওপিয়ার অ্যালবাম), ২০০৪ সালে প্রকাশিত ক্যাসিওপিয়ার অ্যালবাম মার্বেল (ফ্যানাটিক ক্রাইসিসের অ্যালবাম), ১৯৯৬ সালে প্রকাশিত ফ্যানাটিক ক্রাইসিসের অ্যালবাম মার্বেল (অ্যালবাম), ২০০৪ সালে প্রকাশিত মারলিয়নের অ্যালবাম  অন্যান্য  মার্বেল ব্রুয়ারি (ম্যানচেস্টার, ইংল্যান্ড), একটি মাইক্রোব্রুয়ারি  মার্বেল প্রজাপতি, আন্তোচারিনি গোত্রের মার্কিন প্রজাপতি  চেডার পরিবারের মার্বেল পনির  মার্বেল মাছ বা মার্বেল ফ্ল্যাটহেড, সিউডাফ্রিটিস উরভিলি  মার্বেল (সফটওয়্যার), একটি বিনামূল্যে এবং ওপেন সোর্স মানচিত্র প্রোগ্রাম  আরও দেখুন  মার্বেলিং (দ্ব্যর্থতা নিরসন)  নীল মার্বেল (দ্ব্যর্থতা নিরসন)
ফাইল ট্রান্সফার প্রোটোকল (ইং: File Transfer Protocol) হলো একটি স্ট্যান্ডার্ড যোগাযোগ প্রোটোকল যা কম্পিউটার নেটওয়ার্কে একটি সার্ভার থেকে ক্লায়েন্ট কম্পিউটারে ফাইল স্থানান্তরের জন্য ব্যবহৃত হয়। ক্লায়েন্ট এবং সার্ভারের মধ্যে পৃথক নিয়ন্ত্রণ এবং ডেটা সংযোগ ব্যবহার করে একটি ক্লায়েন্ট-সার্ভার মডেল আর্কিটেকচারের উপর এফটিপি নির্মিত হয়। এফটিপি ব্যবহারকারীরা একটি স্পষ্ট-পাঠ্য সাইন-ইন প্রোটোকল দিয়ে নিজেদের প্রমাণ করতে পারে, সাধারণত ব্যবহারকারীর নাম এবং পাসওয়ার্ড আকারে, তবে সার্ভারটি অনুমতি দেওয়ার জন্য কনফিগার করা হলে বেনামে সংযোগ করতে পারে। নিরাপদ ট্রান্সমিশনের জন্য যা ব্যবহারকারীর নাম এবং পাসওয়ার্ড সুরক্ষিত করে এবং বিষয়বস্তু এনক্রিপ্ট করে, এফটিপি প্রায়শই এসএসএল/টিএলএস (এফটিপিএস) দিয়ে সুরক্ষিত থাকে বা এসএসএইচ ফাইল ট্রান্সফার প্রোটোকল (এসএফটিপি) দিয়ে প্রতিস্থাপিত হয়।  প্রথম এফটিপি ক্লায়েন্ট অ্যাপ্লিকেশনগুলি অপারেটিং সিস্টেমের গ্রাফিকাল ব্যবহারকারী ইন্টারফেস হওয়ার আগে তৈরি করা কমান্ড-লাইন প্রোগ্রাম ছিল, এবং এখনও বেশিরভাগ উইন্ডোজ, ইউনিক্স এবং লিনাক্স অপারেটিং সিস্টেমের সাথে পাঠানো হয়।  জানুয়ারী ২০২১ সালে এফটিপি প্রোটোকলের জন্য সমর্থন গুগল ক্রোমে নিষ্ক্রিয় করা হয় (সংস্করণ ৮৮ হিসাবে), এবং ফায়ারফক্সে অক্ষম করা হয় (সংস্করণ ৮৮.০ হিসাবে)। জুলাই ২০২১ সালে ফায়ারফক্স ৯০ এফটিপি পুরোপুরি বাদ দেয়।  এফটিপি সার্ভারের ইতিহাস  ফাইল ট্রান্সফার প্রোটোকলের মূল স্পেসিফিকেশনটি অভয় ভূষণ দ্বারা লিখিত হয়েছিল এবং ১৬ এপ্রিল ১৯৭১ তারিখে RFC 114 হিসাবে প্রকাশিত হয়। ১৯৮০ সাল পর্যন্ত, FTP NCP (TCP/IP-এর পূর্বসূরি) এর উপর কাজ করত। পরবর্তীতে এই প্রোটোকলটি TCP/IP সংস্করণে প্রতিস্থাপিত হয়, যা RFC 765 (জুন ১৯৮০) এবং RFC 959 (অক্টোবর ১৯৮৫) দ্বারা নির্ধারিত হয় এবং এটি বর্তমানে ব্যবহৃত স্পেসিফিকেশন। কিছু প্রস্তাবিত স্ট্যান্ডার্ড RFC 959-কে সংশোধন করেছে, যেমন RFC 1579 (ফেব্রুয়ারি ১৯৯৪) যা Firewall-Friendly FTP (প্যাসিভ মোড) সক্ষম করে, RFC 2228 (জুন ১৯৯৭) যা নিরাপত্তা এক্সটেনশন প্রস্তাব করে, এবং RFC 2428 (সেপ্টেম্বর ১৯৯৮) যা IPv6 সমর্থন যোগ করে এবং একটি নতুন ধরনের প্যাসিভ মোড সংজ্ঞায়িত করে।   যোগাযোগ এবং ডেটা স্থানান্তর  thumb|পোর্ট ২১ ব্যবহার করে একটি নিষ্ক্রিয় সংযোগ শুরু করার চিত্র এফটিপি সক্রিয় বা নিষ্ক্রিয় মোডে চলতে পারে, যা ডেটা সংযোগ কীভাবে প্রতিষ্ঠিত হয় তা নির্ধারণ করে।   তথ্যসূত্র   আরো পড়ুন  IANA FTP Commands and Extensions registry – The official registry of FTP Commands and Extensions  বিষয়শ্রেণী:কম্পিউটার বিজ্ঞান বিষয়শ্রেণী:অ্যাপ্লিকেশন লেয়ার প্রোটোকল বিষয়শ্রেণী:ফাইল আদান প্রদান বিষয়শ্রেণী:ইন্টারনেটের ইতিহাস বিষয়শ্রেণী:ইন্টারনেট মান বিষয়শ্রেণী:ইউনিক্স নেটওয়ার্ক সম্পর্কিত সফটওয়্যার বিষয়শ্রেণী:১৯৭১-এ কম্পিউটার-সম্পর্কিত প্রবর্তন
আবদুর রহমান আল বাজাজ (১৯১৩–১৯৭৩) ছিলেন একজন রাজনীতিবিদ, সংস্কারক ও লেখক। তিনি একজন প্যান আরব জাতীয়তাবাদি ছিলেন এবং বাগদাদ ল কলেজের ডিন ও পরে ইরাকের প্রধানমন্ত্রীর দায়িত্বপালন করেছেন। তার মূলত রাজনৈতিক কাজ ছিল বেসামরিক লোক নিয়োগের মাধ্যমে সরকারের পেশাদারিত্ব বৃদ্ধি করা। বাথপন্থি সরকার তার বিরুদ্ধে সরকার বিরোধী কর্মকাণ্ডের অভিযোগ তোলে এবং তাকে বন্দী ও নির্যাতন করা হয়। অসুস্থতার কারণে ১৯৭০ সালে তিনি মুক্তি পান। চিকিৎসার জন্য লন্ডন যাওয়ার পর ১৯৭৩ সালে সেখানে মৃত্যুবরণ করেন।   তথ্যসূত্র   বিষয়শ্রেণী:১৯১৩-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:ইরাকের প্রধানমন্ত্রী বিষয়শ্রেণী:ইরাকের রাষ্ট্রপতি বিষয়শ্রেণী:আরব সোশ্যালিস্ট ইউনিয়ন (ইরাক) রাজনীতিবিদ বিষয়শ্রেণী:বাগদাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাগদাদের লেখক বিষয়শ্রেণী:ওপেকের সেক্রেটারি জেনারেল বিষয়শ্রেণী:ইরাকি আরব জাতীয়তাবাদি বিষয়শ্রেণী:২০শ শতাব্দীতে ইরাক বিষয়শ্রেণী:ইরাকি সমাজতন্ত্রী বিষয়শ্রেণী:ইরাকি সুন্নি মুসলিম
ইউনিভার্সিটি অব ক্রিয়েটিভ টেকনোলজি, চট্টগ্রাম (বাংলা: সৃজনশীল প্রযুক্তি বিশ্ববিদ্যালয়, চট্টগ্রাম) বাংলাদেশের চট্টগ্রামে অবস্থিত একটি বেসরকারি বিশ্ববিদ্যালয়। বিশ্ববিদ্যালয়টি বেসরকারি বিশ্ববিদ্যালয় আইন, ২০১০-এর অধীনে ২০১৫ সালে প্রতিষ্ঠিত হয়। বিশ্ববিদ্যালয়টিতে ইংরেজিতে স্নাতক এবং স্নাতকোত্তর প্রোগ্রাম পড়ানো হয়।   উপাচার্য  নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:   অধ্যাপক মুহাম্মদ ইউনুস (২০১৮ - ২০২২)   একাডেমিক সেশন  ইউনিভার্সিটি অব ক্রিয়েটিভ টেকনোলজি চট্টগ্রাম-এ দুটি সেমিস্টার ভিত্তিতে ছাত্র-ছাত্রী ভর্তি এবং একাডেমিক কার্যক্রম পরিচালনা করা হয়। প্রতিটি সেমিস্টার ছয় মাস মেয়াদি।  বসন্ত (জানুয়ারি থেকে জুন)  শরৎ (জুলাই থেকে ডিসেম্বর)   বিভাগ ও অনুষদ  বিশ্ববিদ্যালয়টি তিনটি বিভাগের অধীনে সাতটি অনুষদ পরিচালনা করে। ব্যবসায় প্রশাসন  ব্যবসায় প্রশাসনে স্নাতক  ব্যবসায় প্রশাসনে মাস্টার  বিজ্ঞান ও প্রকৌশল অনুষদ  যন্ত্র প্রকৌশলে বিজ্ঞান স্নাতক (বিএসসি)  পুরকৌশলে বিজ্ঞান স্নাতক (বিএসসি)  কম্পিউটার বিজ্ঞান ও প্রকৌশলে বিজ্ঞান স্নাতক (বিএসসি)  তড়িৎ ও বৈদ্যুতিন প্রকৌশলে বিজ্ঞান স্নাতক(বিএসসি)  কলা অনুষদ  ইংরেজি ভাষা ও সাহিত্যে ব্যাচেলর অফ আর্টস (বিএ) (অনার্স)  জনস্বাস্থ্যের মাস্টার   তথ্যসূত্র   বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয় বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:২০১৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৫-এ বাংলাদেশে প্রতিষ্ঠিত বিষয়শ্রেণী:চট্টগ্রাম জেলার বিশ্ববিদ্যালয়
নারীরা হল বিস্ময়কর প্রভাবক বিষয়টি হল মনস্তাত্ত্বিক ও সমাজবিজ্ঞান বিষয়ক গবেষণার একটি উপাদান। এই ধরনের গবেষণা থেকে দেখা গিয়েছে যে, পুরুষের তুলনায় নারীর প্রতি মানুষের ইতিবাচক দৃষ্টিকোণ আছে। এই পক্ষপাতিত্ব বোধ নারীর প্রতি সাধারণ ক্ষেত্রে আবেগতাড়িত পক্ষপাতীয়ভাবে প্রতিফলিত হয়। এই ফ্রেজটি এলাইস ইগলি এবং এন্টোনিও ম্লাডিনিক ১৯৯৪ সালে প্রথম প্রস্তাব করেন। তারা তাদের গবেষণায় দেখতে পান, গবেষণায় অংশগ্রহণ কারী নারী পুরুষ উভয়ই নারীর প্রতি ইতিবাচক দৃষ্টিকোণ পোষণ করেন।  গবেষকরা অনুমান করেছেন যে, সাধারণ জনগনের মধ্যে নারীর প্রতি এই ইতিবাচক দৃষ্টিভঙ্গির মুল কারণ হলো, নারীর সন্তান প্রতিপালনের বৈশিষ্ট্যের জন্য। এই বৈশিষ্ট্যটিকে নারীর পুরুষকে যৌনতায় প্রাধান্য দেওয়ার অংশ হিসাবে বিবেচনা করা হয়, যাকে এম্বিভ্যালেন্ট সেক্সিজম বলা হয়।   পটভূমি  ১৯৯৪ সালের গবেষণা প্রবন্ধে গবেষক এলাইস ইগকি এবং এনটনিও ম্লাডিনাক এই বিষয়ের প্রবর্তন ঘটান। সেখানে তারা নারীর বিরুদ্ধে যে কুসংস্কার সংক্রান্ত যে দৃষ্টভঙ্গীর কথা সর্বত্র বলা হয়, তার বিরুদ্ধে প্রশ্ন উথ্থাপন করেন। তারা এ সংক্রান্ত শেষতক মীমাংসা হয়নি এরকম গবেষণা দেখতে পান; যা এই পক্ষপাতের দিকে যায় (অর্থাৎ নারীর প্রতি পজেটিভ)।  তারা যুক্তরাষ্ট্রের শিক্ষার্থীদের মধ্যে হওয়া ১৯৮৯ সালে এবং ১৯৯৩ সালের গবেষণায় দেখতে পান সেখানেও নারীর প্রতি পজেটিভ দৃষ্টিকোণ পোষণ করার বিষয়টি উঠে এসেছে।  ১৯৮৯ সালে পারডু বিশ্ববিদ্যালয়ের ২০৩ জন মনস্তত্বের শিক্ষার্থীকে ২০ টি দলে বিভক্ত করে প্রশ্ন করা হয়েছিল। সেখানে দেখা গিয়েছিল, নারী ও নারী স্টেরিওটাইপের প্রতি ধনাত্মক দৃষ্টিভঙ্গী উঠে এসেছিল।  ১৯৯১ সালে পারডু বিশ্ববিদ্যালয়ের ৩২৪ জন শিক্ষার্থীকে ২০ টি গ্রুপে ভাগ করে নানাবিধ প্রশ্ন করা হয়েছিল। তারা নারী পুরুষের সামাজিক নানা বিষয় নিয়ে প্রশ্নোত্তর পর্বে উত্তির ফিয়েছিল। যেখানে নারীর মনোভাবকে উচ্চ র‍্যাংকে অঙ্কিত করা হয়েছিল।   In-group bias   লিঙ্গ পক্ষপাতের উপর একটি গবেষণা করেন, সেই গবেষণায় অংশগ্রহণকারীদের কোন লিঙ্গের মানুষ ভালো এই ধরনের সরাসরি কোনো প্রশ্ন করা হয় নি, অংশগ্রহণকারীরা পুরডু এবং রাটগার্সের ছিল। তাদের কম্পিউটারে কিছু কাজ দেওয়া হয়। সেখানে লিঙ্গভিত্তিক প্রীতিকর এবং অপ্রীতিকর বৈশিষ্ট্য দিয়ে পর্যবেক্ষণ করা হয়; কীভাবে মানুষ ভিন্ন লিঙ্গের সাথে সেগুলোকে সামঞ্জস্য করছে। এই কাজে দেখার চেষ্টা করা হয়; প্রীতিকর শব্দকে (যেমনঃ ভালো, সুখী এবং ঔজ্জ্বল্য) নারীর সাথে এবং অপ্রীতিকর শব্দ (যেমনঃ খারাপ, অসাধু, বিরক্তিকর) পুরুষের সাথে সংযুক্ত করা হচ্ছে কিনা।  এই গবেষণা থেকে দেখা গিয়েছে যে, নারী এবং পুরুষ উভয়ের নারীর প্রতি অনুকুলীয় দৃষ্টিভঙ্গী আছে। নারীর দলীয় পক্ষপাতিত্বে তা ৪.৫ গুণ শক্তিশালী।   বিতর্ক  কিছু গবেষক দাবী করেছেন "নারীরা অসাধারন" এই প্রভাবটা শুধুমাত্র তখনি প্রযোজ্য হয়; যখন নারীরা ঐতিহ্যবাহী পুরাতন লিঙ্গভিত্তিক কাজ যেমনঃ শিশু লালনপালন করে ও ঘরে গৃহিণী হিসেবে কাজ করেন।   তথ্যসূত্র  আরও পড়ুন  Anderson, Kristin J., Modern Misogyny: Anti-Feminism in a Post-Feminist Era :  (Oxford University Press, 2014).          বিষয়শ্রেণী:লিঙ্গ বৈষম্য বিষয়শ্রেণী:পক্ষপাতিত্ব বিষয়শ্রেণী:নারী ও মনোবিজ্ঞান
অ্যালেক্স রাদারফোর্ড হলো দুই লেখক, তথা ডায়ানা প্রেস্টন এবং তার স্বামী মাইকেল প্রেস্টনের সম্মিলিত ছদ্মনাম।  এই নামটি সবচেয়ে বেশি পরিচিত ছয় খণ্ডের কল্প-ঐতিহাসিক উপন্যাস সিরিজ   প্রেস্টন দম্পতি ইংল্যান্ডের খ্যাতনামা অক্সফোর্ড বিশ্ববিদ্যালয়ে যথাক্রমে ইতিহাস এবং ইংরেজি সাহিত্যে পড়াশোনা করেছেন। [ তথ্যসূত্র প্রয়োজন ]  তারা যখন তাজমহল নির্মাণ নিয়ে গবেষণা করছিলেন, তখন তাদের আগ্রহ জন্মায় যে রাজবংশ এটি নির্মাণ করেছিল অর্থাৎ মুঘল সাম্রাজ্যের - প্রাচীন ইতিহাস জানার। বছরের পর বছর ধরে তারা কিরগিজস্তানের ফারগানা উপত্যকা থেকে মুঘলদের পদচিহ্ন অনুসরণ করেছে - প্রথম মোঘল সম্রাট, বালক-বাদশাহ বাবরের আবাসস্থল - ইরান এবং উজবেকিস্তানের সমরকন্দের নীল গম্বুজ এবং মিনার পর্যন্ত, লাল মরুভূমি পেরিয়ে অক্সাস নদী পর্যন্ত, হিন্দুকুশের উপর দিয়ে কাবুল এবং আফগানিস্তান পর্যন্ত এবং খাইবার গিরিপথ হয়ে উত্তর ভারতের সমভূমিতে নেমে এসেছে।  "মোঘল সাম্রাজ্য" বইটিতে ছয়টি খণ্ডে বিভক্ত।  এই সিরিজের আগে প্রেস্টন দম্পতি শুধুই গবেষণাধর্মী অ-কাল্পনিক লেখা লিখতেন।  এই ঐতিহাসিক উপন্যাস ছিল তাদের প্রথম সাহসী সাহিত্যিক পদক্ষেপ।  তাই তারা একটি নতুন নাম গ্রহণ করেন, যাতে আগের লেখালেখি থেকে এই সিরিজ আলাদা থাকে।  "রাদারফোর্ড" নামটি নেওয়া হয়েছে নোবেলজয়ী বিজ্ঞানী আর্নেস্ট রাদারফোর্ড -এর নাম থেকে।  আর "অ্যালেক্স" নামটি এমনভাবে বেছে নেওয়া হয়েছে, যেন এটি ছেলে বা মেয়ের উভয় পরিচয়ে ব্যবহারযোগ্য হয়।   বই   ডায়ানা প্রেস্টন ও মাইকেল প্রেস্টনের লেখা  প্যারাডাইস ইন চেইনস (স্বর্গে শৃঙ্খল: দ্য বাউন্টি বিদ্রোহ এবং অস্ট্রেলিয়ার প্রতিষ্ঠা)  অ্যা পাইরেট অব এক্সকুইজিট মাইন্ড (এক চমৎকার বুদ্ধির জলদস্যু: অন্বেষক, প্রকৃতিবিদ এবং ডাকাত — উইলিয়াম ড্যাম্পিয়ারের জীবনকাহিনি)  তাজ মহল (তাজ মহল: মোগল সাম্রাজ্যের হৃদয়ে আবেগ ও প্রতিভার প্রতিচ্ছবি)  আ টিয়ারড্রপ অন দ্য চিক অব টাইম (কালের গালে এক ফোঁটা অশ্রু: তাজ মহলের কাহিনি)  অ্যালেক্স রাদারফোর্ড-এর লেখা  এম্পায়ার অব দ্য মোগল: রেইডার্স ফ্রম দ্য নর্থ(মোগল সাম্রাজ্য: উত্তর থেকে আসা আক্রমণকারীরা) এম্পায়ার অব দ্য মোগল: ব্রাদার্স অ্যাট ওয়ার (মোগল সাম্রাজ্য: যুদ্ধে লিপ্ত ভাইয়েরা)  এম্পায়ার অব দ্য মোগল: রুলার অব দ্য ওয়ার্ল্ড (মোগল সাম্রাজ্য: বিশ্বের শাসক)  এম্পায়ার অব দ্য মোগল: দ্য টেইন্টেড থ্রোন (মোগল সাম্রাজ্য: কলুষিত সিংহাসন)  এম্পায়ার অব দ্য মোগল: দ্য সার্পেন্ট’স টুথ (মোগল সাম্রাজ্য: সাপের বিষদাঁত)  এম্পায়ার অব দ্য মোগল: ট্রেইটরস ইন দ্য শ্যাডোজ (মোগল সাম্রাজ্য: ছায়ার ভিতর বিশ্বাসঘাতকরা)  ফরচুন’স সোলজার (ভাগ্যরক্ষিত সৈনিক)  ফরচুন’স এয়ার (ভাগ্যের উত্তরাধিকারী)   তথ্যসূত্র   বিষয়শ্রেণী:সাহিত্যিক
মসূয়া ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।   ইতিহাস    প্রশাসনিক এলাকা    আয়তন ও জনসংখ্যা    মসূয়া ইউনিয়নের আয়তন : ১৯.১৫ কি:মি:  জনসংখ্যা  পুরুষ : ১৯২৩৭  মহিলা ১৯২২০   সর্বমোট জনসংখ্যা : ৩৮,৪৫৭  ভোটার সংখ্যা :  পুরষ ৯,৪৮১  মহিলা ১০,৪৬২   সর্বমোট ভোটার সংখ্যা : ১৯,৯৪৩জন   শিক্ষা   মাধ্যমিক প্রতিষ্ঠানের তালিকাঃ   চর আলগী ইছামুদ্দিন উচ্চ বিদ্যালয়  মসূয়া উচ্চ বিদ্যালয়  বৈরাগীর চর উচ্চ বিদ্যালয়  বেতাল বহুমূখী উচ্চ বিদ্যালয়  প্রাইমারী শিক্ষা প্রতিষ্ঠানের তালিকাঃ  চর আলগী পূর্ব পাড়া সরকারি প্রাথমিক বিদ্যালয়  চর আলগী পশ্চিম পাড়া সরকারি প্রাথমিক বিদ্যালয়  মুগদিয়া সরকারি প্রাথমিক বিদ্যালয়  মেরাতলা সরকারি প্রাথমিক বিদ্যালয়  শিমুলকান্দি সরকারি প্রাথমিক বিদ্যালয়  মসুয়া সরকারি প্রাথমিক বিদ্যালয়  পং মসূয়া সরকারি প্রাথমিক বিদ্যালয়  বেতাল সরকারি প্রাথমিক বিদ্যালয়  বৈরাগীর চর সরকারি প্রাথমিক বিদ্যালয়  কাজীর চর সরকারী প্রাথমিক বিদ্যালয়   দর্শনীয় স্থান   সুকুমার রায়ের পৈতৃক নিবাস  শাপলা দিঘি  বেতাল লেক  উপেন্দ্রকিশোর রায়চৌধুরী - ভারতীয় শিশুসাহিত্যিক  সারদারঞ্জন রায় - বাঙালি ক্রিকেটার   উল্লেখযোগ্য ব্যক্তিত্ব    উপেন্দ্র কিশোর রায় চৌধুরী  সুকুমার রায়  সত্যজিৎ রায়  জনপ্রতিনিধি চেয়ারম্যাননির্ধারিত মেয়াদকালপাঁচ বছর (২০২১-২০২৬)ওয়ার্ড নংওয়ার্ড সদস্যসংরক্ষিত সদস্য০১০২০৩০৪০৫০৬০৭০৮০৯   আরও দেখুন    তথ্যসূত্র   বিষয়শ্রেণী:কটিয়াদী উপজেলার ইউনিয়ন
পিএ মহিদিন হলেন মাদিকেরি শহরের প্রথম মুসলিম পৌর সভাপতি। মহিদিন মাদিকেরি টাউন হল, পৌর বিভাগ, এবং পৌর বাস স্টেশনের মূল ভবন নির্মাণের জন্য দায়বদ্ধ। তিনি মাদিকেরির বদরিয়া জামাত (মুসলমানদের জন্য একটি সম্প্রদায়) প্রতিষ্ঠায়ও ভূমিকা রেখেছিলেন। Famous Personalities of Coorg or Kodagu , .   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় মুসলিম বিষয়শ্রেণী:জন্মের বছর অনুপস্থিত (জীবিত ব্যক্তি)